pythainlp/thai-wiki-dataset-v4 huggingface dataset:
เยอราดีน แมคอินทอช

เยอราดีน แมคอินทอช หรือชื่อเดิม เยอราดีน ริคอร์เดล (อักษรโรมัน: Geraldine Ricondel) ชื่อเล่น เยอรี่ เป็นที่รู้จักในชื่อ เยลหลี เป็นนางแบบและนักแสดงลูกครึ่งไทย-ฝรั่งเศส มีผลงานเป็นที่รู้จักในละครเรื่อง "รองเท้าแก้ว" และภาพยนตร์เรื่อง "โกซิกซ์ : โกหก กะล่อน ปลิ้นปล้อน ตอแหล" (2543)
ประวัติ.
เยอราดีนเป็นบุตรคนโตจากทั้งหมดสองคนของคอร์ด ริคอร์เดล กับสมพิศ รัตนนิคม มารดาเป็น[[ชาวไทยเชื้อสายจีน]]จาก[[จังหวัดนราธิวาส]] มีน้องชายคนเดียวคือ ชอน คล้อด ริคอร์เดล ([[อักษรละติน|อักษรโรมัน]]: Shaun Claude Ricordel; 8 ตุลาคม 2518 – 8 มีนาคม พ.ศ. 2561) อดีตนายแบบ ซึ่งเสียชีวิตเนื่องจากถูกคลื่นทะเลซัดอย่างรุนแรง
เยอราดีนสมรสกับ[[วิลลี่ แมคอินทอช]] เมื่อวันที่ 25 มิถุนายน พ.ศ. 2549 ณ [[โบสถ์กาลหว่าร์|วัดแม่พระลูกประคำ]] [[กรุงเทพมหานคร]] หลังจากการสมรสเธอได้ตั้งครรภ์ด้วยการทำซิฟท์เพื่อที่จะให้กำเนิดบุตร หลังจากตั้งท้องได้เพียง 6 เดือนเศษ (26 สัปดาห์) ได้เกิดการแทรกซ้อนมดลูกบีบตัว เด็กจึงคลอดออกมาก่อนกำหนดเมื่อเวลา 04:26 นาฬิกา วันที่ 19 กุมภาพันธ์ เป็นเพศชาย น้ำหนักตัว 1,150 กรัม แต่เนื่องจากเด็กยังอ่อนมาก [[ปอด]] ไต เส้นเลือดยังไม่แข็งแรง ปอดไม่สามารถที่จะปรับเอา[[ออกซิเจน]]เข้าไปในร่างกายได้ ทำให้เด็กขาดออกซิเจนและเสียชีวิตลงในเวลา 21:00 นาฬิกา ของวันเดียวกัน โดยทั้งคู่ได้นำศพของบุตรไปบำเพ็ญกุศลที่วัดแห่งหนึ่ง ซึ่งก่อนหน้านี้ทั้งคู่ได้สูญเสียลูกแฝดหญิงไปคนหนึ่งแล้ว ขณะมีอายุครรภ์ได้ 2-3 เดือน เนื่องจากไข่ฝ่อ ไม่สามารถเจริญเติบโตได้ตามปกติ
ปัจจุบันมีบุตรชาย ชื่อ ธาดาฤทธิ์ แมคอินทอช หรือ วิน คลอดที่โรงพยาบาลบำรุงราษฎร์ เมื่อเวลา 06.40 น. เกิดเมื่อวันที่ 19 สิงหาคม พ.ศ. 2554 น้ำหนักแรกคลอด 2,940 กรัม ซึ่งเธอและสามีก็ได้วางแผนว่าจะมีบุตรสาวอีกเป็นคนที่สอง
อัศนัย เทียนทอง

อัศนัย เทียนทอง (เกิด 22 กรกฎาคม พ.ศ. 2526) ชื่อเล่น บอล เป็นนักแสดงชาวไทย
อัศนัย เทียนทอง (เกิด 22 กรกฎาคม พ.ศ. 2526) ชื่อเล่น บอล เป็นนักแสดงชาวไทยที่มีผลงานทั้งในละครโทรทัศน์และภาพยนตร์ โดยมีบทบาทหลากหลายประเภทและได้รับความนิยมในวงการบันเทิงไทย
ประวัติ.
จบการศึกษา: อนุบาลสารสาสน์พิทยา ประถมศึกษา โรงเรียนสารสาสน์พิทยา มัธยมศึกษา โรงเรียนสารสาสน์พิทยา ระดับอุดมศึกษาจาก มหาวิทยาลัยศรีปทุม เริ่มเข้าสู่วงการจากงานโฆษณาทรอส จากนั้นมีผลงานการแสดงละครโทรทัศน์
โรงพยาบาลสงขลานครินทร์

โรงพยาบาลสงขลานครินทร์ เป็นโรงพยาบาลโรงเรียนแพทย์ของมหาวิทยาลัยของรัฐบาลระดับตติยภูมิขั้นสูง (Super tertiary care) แห่งแรกของภาคใต้ สังกัดคณะแพทยศาสตร์ มหาวิทยาลัยสงขลานครินทร์ ตั้งอยู่ภายในมหาวิทยาลัยสงขลานครินทร์ วิทยาเขตหาดใหญ่ โดยมี รองศาสตราจารย์นายแพทย์รังสรรค์ ภูรยานนทชัย เป็นผู้อำนวยการโรงพยาบาล
ประวัติ.
โรงพยาบาลเริ่มก่อสร้างขึ้นในวันที่ 26 สิงหาคม 2519 โดยพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้เสด็จพระราชดำเนินมาทรงวางศิลาฤกษ์โรงพยาบาลสงขลานครินทร์ คณะแพทยศาสตร์ ซึ่งตั้งอยู่หลักกิโลเมตรที่ 27 ด้านตะวันออกของถนนกาญจนวนิช มีเนื้อที่ประมาณ 120,000 ตารางเมตร และเมื่อวันที่ 30 เมษายน 2522 ได้ทรงมีพระบรมราชโองการโปรดเกล้าโปรดกระหม่อมพระราชทานนามโรงพยาบาลว่า โรงพยาบาลสงขลานครินทร์
โรงพยาบาลสงขลานครินทร์ เป็นโรงพยาบาลขนาด 853 เตียงให้บริการรักษาพยาบาลผู้ป่วยนอก ผู้ป่วยใน ผู้ป่วยอุบัติเหตุและฉุกเฉินในสาขาต่างๆ ได้แก่ เวชปฏิบัติทั่วไป สูตินรีเวชศัลยกรรม อายุรกรรม กุมารเวชกรรม ศัลยศาสตร์ออร์โธปิดิกส์และกายภาพบำบัด ตา หูคอจมูก จิตเวช นอกจากนี้ยังให้บริการคลินิกระงับปวดและฝังเข็ม รังสีรักษาและผ่าตัดแบบผู้ป่วยนอก นอกจากนี้ยังมีศูนย์ความเป็นเลิศทางด้านหัวใจ มะเร็ง ทางเดินอาหารและตับ
ศูนย์ความเป็นเลิศทางการแพทย์.
นอกจากการแบ่งแยกความเชี่ยวชาญตามสาขาต่างๆแล้ว โรงพยาบาลสงขลานครินทร์ได้คัดเลือกสาขาวิชาที่บุคลากรของโรงพยาบาลมีความเชี่ยวชาญระดับสูงที่โรงพยาบาลมีความโดดเด่นจัดตั้งศูนย์แห่งความเป็นเลิศต่างๆ เพื่อเพิ่มคุณภาพการรักษาโรคที่สลับซับซ้อนได้มีประสิทธิภาพยิ่งขึ้น โดยตั้งความหวังไว้ว่าศูนย์ความเป็นเลิศเหล่านี้ ที่เกิดขึ้นเพื่อให้ผู้ป่วยในภาคใต้ได้มีโอกาสรับการรักษาที่ดีที่สุดในระดับสากลไม่จำเป็นต้องเดินทางไปรักษาต่อในส่วนกลางหรือต่างประเทศ
ศูนย์ความเป็นเลิศที่โรงพยาบาลสงขลานครินทร์ได้จัดตั้งแล้ว จำนวน 6 ศูนย์ คือ
โรงพยาบาลสงขลานครินทร์ยังได้มีหน่วยงานที่มีผลการดำเนินงานที่เป็นเลิศทั้งหลายอีกหลายหน่วยงาน เช่นหน่วยควบคุมโรคติดเชื้อ งานเวชภัณฑ์กลาง เป็นต้น ซึ่งแต่ละศูนย์แห่งความเป็นเลิศเหล่านี้เป็นต้นแบบที่โรงพยาบาลต่าง ๆ ทั่วทั้งประเทศให้ความสนใจและขอศึกษาดูงานปีละหลายสิบคณะ
หน่วยงานภายใน.
<templatestyles src="Col-begin/styles.css"/>
พชร ปัญญายงค์

พชร ปัญญายงค์ ชื่อเล่น แบงค์ เป็นพิธีกรชาวไทย จบการศึกษาจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ ภาควิชาวิศวกรรมอุตสาหการ (ภาคภาษาอังกฤษ) และปริญญาโท สาขาเศรษฐศาสตร์การเงิน จากคณะเศรษฐศาสตร์ จุฬาลงกรณ์มหาวิทยาลัย เป็นที่รู้จักในฐานะพิธีกรเล่าข่าวเศรษฐกิจ ในรายการ "เรื่องเล่าเช้านี้" แทนที่ หม่อมหลวงณัฏฐกรณ์ เทวกุล 
หลังจบการศึกษา เขาทำงานที่สหรัฐอเมริกา 5 ปี โดยเป็นฝ่ายวิเคราะห์การตลาดให้กับ Toyota Motor Sales Corporate บริษัทที่ดูแลการตลาดของแบรนด์โตโยต้าแถบทวีบอเมริกาเหนือทั้งหมด หลังจากนั้นกลับมายังประเทศไทย ทำงานที่ บริษัท โตโยต้า บางกอก จำกัด ซึ่งเป็นธุรกิจของครอบครัว ในตำแหน่งรองประธานกรรมการบริหาร
และยังทำงานประจำที่ โตโยต้า บางกอก ก้าวเข้าสู่วงการโดยทำที่ช่อง มันนี่ แชนแนล (Money Channel) โดยผ่านการคัดเลือกจากโครงการ mai MJ search Reality Challenge 2005 ร่วมกับพิธีกรที่มีชื่อเสียงคนอื่นๆ ของมันนี่แชนแนล เช่น พิชญุตม์ จงใจพิพัฒน์,ชนิดา ประสมสุข,สมคะเน ยอดพราหมณ์ ฯลฯ โดยมีผลงานรายการต่างๆ เช่น"มอร์นิ่ง โอเพ่นนิ่ง โคลสซิ่ง เบลล์" (Morning Opening-Closing Bell), รายการ "เทรดดิ้ง อาวร์" (Trading Hour) รายการ "แมเนจิ้งเอเชีย แมเนจิ้ง ไทยแลนด์" (Managing Asia Managing Thailand) ช่อง มันนี่ แชนแนล (Money Channel) , รายการ ก้าวทันตลาดทุน ช่อง 5, รายการคลุกวงใน ช่อง มันนี่ แชนแนล (Money Channel), รายการ ท็อบคลาส (Top Classs) ช่อง มันนี่ แชนแนล (Money Channel), รายการ เทรดดิ้ง อาวร์ (Trading Hour) ช่อง มันนี่ แชนแนล (Money Channel), รายการ Econ Today ช่อง 11, รายการ บางกอก สเตชัน (Bangkok Station) ช่อง 5 และ รายการเรื่องเล่าเช้านี้ กับ ไทยทีวีสีช่อง 3 
ปัจจุบันเขาร่วมงานกับ บจก.ด็อกเตอร์วาไรตี้ ในฐานะผู้ดำเนินรายการ รวยหุ้นรวยลงทุน ทางช่องไทยรัฐทีวี
ชีวิตส่วนตัว เขายังเป็นลูกพี่ลูกน้องกับ สมิทธิ์ อารยะสกุล และสมรสกับ นิหน่า - สุฐิตา เรืองรองหิรัญญา มีบุตรชาย 1 คน ชื่อ น้องแพททริก หรือ พชฏ ปัญญายงค์ มีบุตรสาว 1 คน ชื่อ น้องริต้า หรือ พชริตา ปัญญายงค์ ปัจจุบันทั้งคู่หย่ากันแล้วตั้งแต่ปี พ.ศ. 2566 โดยเหลือหน้าที่เพียงผู้ปกครองของบุตรทั้ง 2 คน
อลัน ยงยืนนาน

อลัน ยงยืนนาน ชื่อเล่น แอมเมอร์ เกิดเมื่อวันที่ 17 มกราคม พ.ศ. 2535 เป็นนักแสดงลูกครึ่งไทย-อังกฤษ ศึกษาที่ โรงเรียนอัสสัมชัญ ธนบุรี เข้าสู่วงการบันเทิงตั้งแต่อายุ 9 ปี ปัจจุบันเป็นนักแสดงในสังกัดโพลีพลัส
กกรังกา

กกรังกา (ชื่อวิทยาศาสตร์: "Cyperus alternifolius L.", ชื่อสามัญ: Umbrella plant, Flatsedge) เป็นกกขนาดใหญ่ในสกุล "Cyperus" มีถิ่นกำเนิดในประเทศมาดากัสการ์ ถูกนำไปปลูกเลี้ยงเป็นไม้ประดับทั่วโลก กกรังกามีชื่อสามัญอื่น ๆ อีกคือ กกต้นกลม, กกขนาก, หญ้าลังดา, กกดอกแดง และ กกราชินี พบกระจายอยู่ทั่วโลก มีประมาณ 4,000 ชนิด ชอบที่ชื้นแฉะ ขึ้นในที่ระดับต่ำ ตามหนอง บึง ทางระบาย มีรูปร่างลักษณะและนิเวศวิทยาเหมือนหญ้ามาก
ลักษณะทั่วไป.
กกรังกาเป็นพืชที่มีลำต้นออกเป็นกอมีหัวอยู่ใต้ดิน คล้ายจำพวกขิงหรือเร่ว ลำต้นมีความสูงประมาณ 100-150 ซม. ลักษณะของลำต้นตั้งตรงไม่มีกิ่งก้าน ลำต้นกลมมีสีเขียว ใบจะออกแผ่ซ้อน ๆ กัน อยู่ปลายยอดของลำต้น ลักษณะของใบเป็นรูปยาว ปลายใบแหลม กว้างประมาณ 1 ซม. ยาวประมาณ 18-19 ซม. ใบมีสีเขียว ริมขอบ ใบเรียบใต้ท้องใบสาก ลำต้นหนึ่งจะมีใบประมาณ 18-25 ใบ ดอกออกเป็นกระจุก อยู่รวมกันเป็นใบ ดอกมีขนาดเล็ก เป็นสีขาวแกมเขียว ก้านดอกเป็นเส้นเล็ก ๆ สีเขียว ยาวประมาณ 6-7 ซม. ดอกแก่เมื่อแก่จะเปลี่ยนเป็นสีน้ำตาลอ่อน ขยายพันธุ์ด้วยการแยกหน่อ ผล (Fruit) ผลแห้ง รูปรีหรือรูปไข่ กว้าง 0.4-0.5 มิลลิเมตร ยาว 0.9-1 มิลลิเมตร สีน้ำตาล เปลือกแข็ง มีเมล็ดเดียว
ถิ่นอาศัย และการขยายพันธุ์.
กกรังกาเป็นพันธุ์ไม้มักจะขึ้นตามบริเวณที่ ๆ เป็นโคลนหรือน้ำ เช่นข้างแม่น้ำ ลำคลอง สระ หรือบ่อน้ำ และที่ลุ่มทั่วไปอยู่ในทวีปแอฟริกา มีการขยายพันธุ์ด้วยการแยกหน่อและใช้เมล็ด
หม้อคอลดรอน

หม้อคอลดรอน หรือ ไหคอลดรอน  มาจากภาษาละตินว่า “Caldarium” ที่แปลว่าการอาบน้ำร้อน เป็นหม้อต้มขนาดใหญ่ทำด้วยโลหะ ที่มีปากกว้างและมักจะมีหูโค้งตอนบนเพื่อใช้แขวนยามหุงต้ม หรือ หมายถึงภาชนะที่มีลักษณะดังกล่าวโดยทั่วไป
สหกิจศึกษา

สหกิจศึกษา หรือ โคออป  เป็นรูปแบบการผสมผสานระหว่างความรู้ที่ใช้ในห้องเรียน กับการทำงานที่ใช้ประสบการณ์จริง โดยรูปแบบทั่วไปคือการให้นักศึกษาไปทำงานจริงในระหว่างภาคเรียนการศึกษา ขณะเดียวกันก็มีการให้คะแนนและมีหน่วยกิตให้ โดยจะแตกต่างกับการฝึกงานที่นักศึกษาจะใช้เวลาในช่วงปิดเทอมไปทำงาน
จุดมุ่งหมายของสหกิจศึกษาเพื่อให้นักศึกษาสามารถได้ทดลองประสบการณ์ทำงานจริง และได้มีการเตรียมตัวก่อนจบการศึกษาเพื่อพร้อมจะทำงานได้
ไชยยศ จิรเมธากร

ไชยยศ จิรเมธากร (เกิด 16 กรกฎาคม พ.ศ. 2503) เป็นนักการเมืองชาวไทย ปัจจุบันดำรงตำแหน่งรองหัวหน้าพรรคประชาธิปัตย์ ดูแลพื้นที่ภาคตะวันออกเฉียงเหนือ อดีตรองเลขาธิการนายกรัฐมนตรีฝ่ายการเมือง อดีตรัฐมนตรีช่วยว่าการกระทรวงศึกษาธิการ ในรัฐบาลอภิสิทธิ์ เวชชาชีวะ อดีตสมาชิกสภาผู้แทนราษฎรจังหวัดอุดรธานี กับอดีตสมาชิกสภาผู้แทนราษฎรแบบบัญชีรายชื่อ รวม 6 สมัย และอดีตเลขาธิการพรรคเพื่อแผ่นดิน ปัจจุบันสังกัดพรรคประชาธิปัตย์
ประวัติ.
ไชยยศ เกิดเมื่อวันที่ 16 กรกฎาคม พ.ศ. 2503 เป็นบุตรนายวีระ นางเล็กน้อย จิรเมธากร สำเร็จการศึกษาระดับปริญญาตรี นิติศาสตร์ จากมหาวิทยาลัยรามคำแหง เมื่อปี พ.ศ. 2526 และระดับปริญญาโท สาขากฎหมายเศรษฐกิจ จากจุฬาลงกรณ์มหาวิทยาลัย นอกจากนี้ยังเคยเข้ารับการศึกษาอบรมในหลักสูตรต่าง ๆ อาทิ
ไชยยศ มีน้องสาว คือรสพิมล จิรเมธากร สมาชิกสภาผู้แทนราษฎรไทย ชุดที่ 22
งานการเมือง.
ไชยยศ เป็นสมาชิกสภาผู้แทนราษฎรจังหวัดอุดรธานี 5 สมัย ได้รับเลือกตั้งครั้งแรกในการเลือกตั้งในปี พ.ศ. 2531 สังกัดพรรคประชาธิปัตย์ และได้รับเลือกตั้งอีก 2 สมัยต่อเนื่องในสังกัดพรรคประชาธิปัตย์เช่นเดิม คือ การเลือกตั้งในเดือนมีนาคม พ.ศ. 2535 และเดือนกันยายน พ.ศ. 2535
ไชยยศสอบตก 2 สมัยในการเลือกตั้ง พ.ศ. 2538 และ พ.ศ. 2539 และเป็นช่วงที่พรรคประชาธิปัตย์ก็ไม่มี สส.ในจังหวัดอุดรธานี จนกระทั่งในการเลือกตั้ง พ.ศ. 2544 ไชยยศได้รับเลือกตั้งอีกครั้ง ในนามพรรคประชาธิปัตย์เช่นเดิม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ไชยยศได้ให้การสนับสนุน รสพิมล จิรเมธากร น้องสาวของตน ลงสมัครเขตเดิมของตนในนามพรรคไทยรักไทย และนับตั้งแต่นั้นเป็นต้นมา พรรคประชาธิปัตย์ก็ไม่มี สส.ในจังหวัดอุดรธานีอีกเลย 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ไชยยศได้ลงสมัครในนามพรรคเพื่อแผ่นดิน แต่ไม่ได้รับเลือกตั้ง ต่อมาเกิดการเลือกตั้งซ่อมแทนประสพ บุษราคัม ที่ถูกใบแดง เขาจึงได้รับเลือกตั้งในเวลาต่อมา โดยไชยยศเองก็เคยร่วมกิจกรรมกับพรรคภูมิใจไทย แม้ว่าในการเลือกตั้ง พ.ศ. 2554 ไชยยศจะย้ายกลับลงสมัคร สส. อีกครั้งในนามพรรคประชาธิปัตย์ แต่ก็ไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง สส.แบบบัญชีรายชื่อ สังกัดพรรคประชาธิปัตย์ ลำดับที่ 28 แต่ไม่ได้รับเลือกตั้ง ต่อมาได้รับแต่งตั้งเป็นรองเลขาธิการนายกรัฐมนตรีฝ่ายการเมือง จากนั้นในวันที่ 17 มิถุนายน พ.ศ. 2565 ไชยยศ ได้ดำรงตำแหน่งสมาชิกสภาผู้แทนราษฎรอีกสมัยแทนวีระชัย วีระเมธีกุล ที่ยื่นหนังสือลาออกจากการเป็น สส. แต่ดำรงตำแหน่งได้ไม่นาน เขาก็ลาออกจากการเป็นสมาชิกสภาผู้แทนราษฎรเพื่อกลับไปทำหน้าที่รองเลขาธิการนายกรัฐมนตรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ไชยยศได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 8 
รัฐมนตรี.
ไชยยศ ได้รับโปรดเกล้าฯ แต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลอภิสิทธิ์ เวชชาชีวะ เมื่อปี พ.ศ. 2553 สืบต่อจากชัยวุฒิ บรรณวัฒน์ ซึ่งย้ายไปเป็นรัฐมนตรีว่าการกระทรวงอุตสาหกรรม โดยเป็นโควต้ารัฐมนตรีของพรรคเพื่อแผ่นดิน และเป็นรัฐมนตรีของพรรคเพื่อแผ่นดินเพียงคนเดียวที่ดำรงตำแหน่งจนสิ้นสุดวาระ และไม่ถูกปรับออกจากคณะรัฐมนตรี สืบเนื่องจากการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2553
สมาชิกสภาผู้แทนราษฎร.
ไชยยศ จิรเมธากร ได้รับการเลือกตั้งเป็นสมาชิกสภาผู้แทนราษฎรมาแล้วทั้งหมด 6 สมัย คือ
ปิติศักดิ์ เยาวนานนท์

ปิติศักดิ์ เยาวนานนท์ (ชื่อเล่น เต้; เกิด 13 มีนาคม พ.ศ. 2525) เป็นนักแสดงชาวไทย เขารับบทเป็น "ฟัก" ในภาพยนตร์ ไอ้ฟัก และได้รางวัลนักแสดงนำชายยอดเยี่ยมในบทดังกล่าว
ประวัติ.
ปิติศักดิ์ จบการศึกษาชั้นมัธยมศึกษาที่โรงเรียนหาดใหญ่วิทยาลัยสมบูรณ์กุลกัลยา อำเภอหาดใหญ่ จังหวัดสงขลา สำเร็จการศึกษาจากคณะมนุษยศาสตร์และสังคมศาสตร์ สาขารัฐประศาสนศาสตร์ สถาบันราชภัฏสวนสุนันทา มีผลงานสร้างชื่อในวงการบันเทิง คือ ภาพยนตร์เรื่อง "ไอ้ฟัก" โดยแสดงคู่กับ บงกช คงมาลัย
เขาสมรสแล้วกับแฟนสาวนอกวงการหลังคบหาดูใจกันมา 5 ปีเมื่อเดือนกุมภาพันธ์ พ.ศ. 2555 ที่จังหวัดเพชรบุรี มีบุตรชายด้วยกัน
เสาร์มนตรา

เสาร์มนตรา เป็นหนังสือเล่มที่ 6 ของหนังสือชุดอาณาจักรแห่งกาลเวลา ของการ์ธ นิกซ์ นักเขียนชาวออสเตรเลีย ปัจจุบันได้รับการแปลเป็นภาษาไทยแล้ว โดยสำนักพิมพ์แจ่มใส ปัจจุบันออกจำหน่ายแล้ว 6 เล่ม อีก 5 เล่มคือ จันทร์มหันตภัย อังคารอหังการ พุธเพชฌฆาต พฤหัสเจ้าศาสตรา และศุกร์รัตติกาล
เนื้อเรื่องย่อ.
หลังจากพิชิตวันศุกร์ อาเธอร์และลีฟพาคนหลับกลับมายังโลก ทุกอย่างกำลังเป็นไปได้ดี จนกระทั่งจู่ๆ โทรศัพท์ก็ปรากฏขึ้นในกระเป๋ากางเกงของเขา และนำข่าวร้ายจากอีราซมุซ พี่ชายที่เป็นทหารของเขาว่า เมืองจะถูกถล่มด้วยระเบิดนิวเคลียร์ในนาทีแรกของเช้าวันเสาร์ โดยคำสั่งจากศัตรูเก่าของเขา "นายพล" พราวิล ซึ่งรับคำสั่งมาจากเสาร์เลอเลิศอีกที เหลือเวลาไม่ถึง 10 นาที อาเธอร์จึงหยุดเวลาของเมืองเอาไว้และจากไป และจะกลับมายุติความเลวร้ายนี้หลังจากหยุดยั้งวันเสาร์ได้
แต่เมื่อเขากลับมายังบ้านก็พบว่า บ้านเบื้องล่างและผืนดินไกลกำลังถูกสุญญะกลืนกิน การที่บ้านอ่อนแอยังทำให้ผู้ชราแข็งแกร่งขึ้นเรื่อยๆ การจะหยุดยั้งวิกฤตนี้ อาเธอร์ต้องหาทางบุกไปยังบ้านเบื้องบน แต่วันเสาร์ปิดเส้นทางเข้าสู่ดินแดนของเธอหมดแล้ว ทันใดนั้นอาเธอร์ก็นึกถึง "วิธีพิเศษ" ของหนูเติบโตได้ เขาจึงพาซูซี่ ด็อกเตอร์สคาแมนดรอส และตัวเขาเองเข้าสู่ทะเลกั้นอาณาเขต และสามารถเข้าสู่บ้านเบื้องบนได้ในที่สุด
ถึงกระนั้น บ้านเบื้องบนก็เต็มไปด้วยนักเวทที่พร้อมจะจับเขาหากใช้กุญแจดอกที่ห้า การออกตามหาพินัยกรรมส่วนที่หกโดยไม่ใช้เวทมนตร์เป็นไปได้ยาก แถมยังมีซูซี่เป็นผู้ช่วยเพียงคนเดียว ทั้งสองตั้งใช้ชื่อปลอมอีกครั้งและปกปิดตัวเป็นลิงหยอดน้ำมัน เด็กของคนเป่าปี่ที่ทำงานให้กับเสาร์ บนหอคอยสูงหนึ่งหมื่นเจ็ดพันฟุต อาเธอร์ผู้ที่กำลังเปลี่ยนเป็นพลเมือง ต้องต่อสู้กับจิตใจอันดำมืดที่เข้าครอบงำเขา ขณะเดียวกัน แผนการที่แท้จริงของวันเสาร์ก็ถูกเปิดเผย...
ตัวละครสำคัญ.
ดูเพิ่มที่ "วันเสาร์เลอเลิศ"
นกกินปลีอกเหลือง

นกกินปลีอกเหลือง (ชื่อวิทยาศาสตร์: "Cinnyris jugularis") เป็นนกจับคอนขนาดเล็กในวงศ์นกกินปลี (Nectariniidae) กินน้ำต้อยเป็นอาหาร พบตั้งแต่เอเชียตะวันออกเฉียงใต้จนถึงประเทศออสเตรเลีย
ลักษณะ.
ลำตัวด้านบนสีเขียวมะกอก ลำตัวด้านล่างสีเหลืองสดใสเหมือนกันในทั้งสองเพศ ปากยาวโค้งแหลม ขอบหางคู่นอกและใต้หางมีสีขาว ในเพศเมียมีคอจนถึงอกสีเหลือง แต่เพศผู้ที่บริเวณคอจนถึงหน้าอกมีสีน้ำเงินเหลือบดำ
สถานะ.
ในประเทศไทย ถือเป็นสัตว์ป่าคุ้มครองประเภทนก
สำนักงานรัฐมนตรี

สำนักงานรัฐมนตรี เป็นส่วนราชการที่มิได้มีฐานะเป็นกรม เพราะไม่มีกฎหมายบัญญัติให้เป็นกรม อยู่ในสังกัดกระทรวงต่าง ๆ ของประเทศไทย เดิมมีชื่อว่า "สำนักงานเลขานุการรัฐมนตรี" 
 ในอดีตเป็นหน่วยงานที่ทำหน้าที่ทั่วไปซึ่งมิใช่งานของกรมใดกรมหนึ่งในกระทรวง หรือเปรียบเสมือนกับสำนักงานรัฐมนตรี ต่อมาในปี พ.ศ. 2545 ได้มีการปรับปรุงโครงสร้าง กระทรวง ทบวง กรม และมีการจัดตั้งให้สำนักงานเลขานุการรัฐมนตรี ใช้ชื่อว่า "สำนักงานรัฐมนตรี"
อำนาจหน้าที่.
สำนักงานรัฐมนตรีในแต่ละกระทรวง มีภารกิจเกี่ยวกับราชการทางการเมือง เพื่อสนับสนุนภารกิจของรัฐมนตรี ประสานนโยบายระหว่างกระทรวง มีอำนาจหน้าที่ ดังต่อไปนี้
การแบ่งส่วนราชการ.
สำนักงานรัฐมนตรีในแต่ละกระทรวง แบ่งส่วนราชการออกเป็น 3 ส่วน คือ
ปลาสคอมบิรอยด์

ปลาสคอมบิรอยด์ หรือ ปลาพารายา (อังกฤษ: Scomberoides; สเปน: Paraya) ปลาน้ำจืดชนิดหนึ่ง มีชื่อวิทยาศาสตร์ว่า "Hydrolycus scomberoides" ในวงศ์ปลาฟันสุนัข (Cynodontidae) อันดับปลาคาราซิน มีรูปร่างแบนข้าง ตัวเพรียวยาว ปากกว้าง มีจุดวงกลมสีดำอยู่หลังครีบอก ในส่วนที่เป็นสันหลังจะมีสีดำเข้ม บริเวณครีบก้นมากกว่าครึ่งก้านครีบที่มีสีดำ ในครีบหางจะมีสีดำตั้งแต่ฐานก้านครีบถึงกึ่งกลางก้านครีบ และจะลดความเข้มข้นของสีไปจนถึงปลายก้านครีบหาง ครีบไขมันมีจุดดำเห็นชัดเจน มีจุดเด่นคือ มีเขี้ยวคู่หนึ่งยาวยื่นออกมาจากขากรรไกรล่าง ซึ่งเขี้ยวเหล่านี้สามารถ 4-6 นิ้ว จนได้รับฉายาว่า "ปลาแวมไพร์"
ขนาดโตเต็มที่ยาวประมาณ 45 เซนติเมตร (แต่ในข้อมูลทั่วไปมักจะระบุว่ายาวได้ถึง 117 เซนติเมตร ซึ่งเป็นข้อมูลที่ผิด) กินปลาขนาดเล็กเป็นอาหาร ในบางครั้งอาจกินปลาที่มีขนาดเท่าตัวหรือใหญ่กว่าได้อีกด้วย พบกระจายพันธุ์ในแม่น้ำริโอทาปาโฮส ซึ่งเป็นสาขาของแม่น้ำอเมซอน โดยแหล่งที่พบมากที่สุดแห่งหนึ่ง คือน้ำตกอูไรมา ในเวเนซุเอลา เป็นปลาที่ชาวพื้นเมืองในอเมริกาใต้ใช้เป็นอาหาร และนิยมตกเป็นเกมกีฬา และก็นิยมเลี้ยงเป็นปลาสวยงามอีกด้วย นับเป็นปลาในสกุล "Hydrolycus" ชนิดแรกที่ถูกนำมาเลี้ยงเป็นปลาสวยงาม สำหรับในประเทศไทยเป็นปลานำเข้าที่มีราคาแพง ซึ่งพฤติกรรมในสถานที่เลี้ยงจะมีนิสัยขี้ตกใจพอสมควร และโตช้ากว่าชนิดอื่น ๆ ในสกุลเดียวกัน
ไอโฟน 4

ไอโฟน 4  คือสมาร์ตโฟนระบบจอสัมผัส ที่พัฒนาโดย บริษัทแอปเปิล ซึ่งเป็นรุ่นที่สี่ของ ไอโฟน ต่อมาจากรุ่น" ไอโฟน 3จีเอส" ถูกออกแบบเฉพาะสำหรับการใช้งานด้านการโทรศัพท์ โดยมีสัญญาณภาพ (ในชื่อ เฟซไทม์) การอ่านหนังสืออีบุค, การดูวิดีโอ, ฟังเพลง, เล่นเกม และ อินเทอร์เน็ต ถูกประกาศอย่างเป็นทางการเมื่อวันที่ 7 มิถุนายน พ.ศ. 2553 ในงาน "WWDC 2010" และขายครั้งแรกวันที่ "24 มิถุนายน" พ.ศ. 2553 ในอเมริกา,อังกฤษ และอีกในหลายประเทศ โดยในประเทศไทยนั้นมีการขายครั้งแรกอย่างเป็นทางการใน วันที่ "24 กันยายน" พ.ศ. 2553 โดยสามบริษัทใหญ่เป็นผู้จำหน่ายคือ เอไอเอส ,ดีแทค และทรูมูฟ
ไอโฟน 4 ทำงานด้วยระบบปฏิบัติการไอโอเอส (iOS) ซึ่งเป็นระบบเดียวกับที่ใช้ในไอโฟนรุ่นก่อนหน้า รวมไปถึงไอแพด และ ไอพอดทัช การทำงานหลักควบคุมโดยใช้ปลายนิ้วสัมผัส 
ข้อแตกต่างระหว่างไอโฟน 4 และไอโฟนรุ่นก่อนหน้าได้แก่ การออกแบบโฉมใหม่ ที่มีการหุ้มขอบด้วย สเตนเลนสตีลไร้ฉนวนซึ่งทำหน้าที่เป็น เสาอากาศ ของเครื่อง ตัวเครื่องจะอยู่กึ่งกลางระว่าง กระจกอลูมิโนซิลิเกต ชนิดพิเศษ ที่เพิ่มความแข็งแรง วางไว้สองด้านหน้าหลัง ภายในเครื่องมีซีพียู แอปเปิล A4 พร้อม ram 512 MB ของ eDRAM ซึ่งมีความเร็วเป็นสองเท่า ของรุ่นก่อนหน้า และเร็วเป็นสี่เท่า ของไอโฟนรุ่นแรกสุด หน้าจอขอไอโฟน 4 มีขนาด 89 มม. (3.5 นิ้ว) โดยใช้แอลอีดีแบล็กลิต ขนาด แสดงผลด้วยความละเอียด 960×640 พิกเซล ซึ่งชื่อการค้าว่าว่า เรตินาดิสเพลย์ (Retina Display)
จุดเด่นที่น่าสนใจ คือ
Facetime การสนทนาพร้อมส่งภาพจากกล้องด้านหน้า หรือด้านหลัง ไปให้คู่สนทนาได้ชมแบบสดๆ หรือเรียกว่าวิดีโอคอลล์ เพียงแต่ Facetime ไม่ต้องอาศัยเครือข่าย 3G แต่อาศัย Wi-Fi แทน วิธีการใช้งานก็ไม่ยุ่งยาก เพียงเชื่อมต่อกับเครือข่าย Wi-Fi ทิ้งไว้ จากนั้นทำการโทรออกไปหาผู้รับตามปกติ (ผู้รับสายจะต้องใช้ iPhone 4 มีเชื่อมต่อ Wi-Fi เช่นกัน) ระหว่างรอรับสายให้กดปุ่ม Speaker เพื่อสนทนาผ่านลำโพง และ เมื่อมีผู้รับสายให้กดปุ่ม Facetime เพื่อเปิดใช้งานกล้อง โดยผู้ใช้ สามารถสลับการใช้งานได้ทั้งกล้องด้านหน้าและด้านหลัง
ประโยชน์ของ Facetime นอกจากการสนทนาแบบเห็นหน้า นั่นคือการสื่อสารที่มากกว่าคำพูด เพราะผู้ใช้สามารถรับรูปถึงอารมณ์ของคู่สนทนามากกว่าฟังแต่เสียง อีกทั้งการแสดงภาพเคลื่อนไหวภาพยังทำได้ราบลื่น (ขึ้นอยู่กับความเร็วของสัญญาณ Wi-Fi ในเวลาใช้งาน) ที่สำคัญผู้ใช้ไม่ต้องจ่ายค่าบริการเพิ่ม (นอกจากค่าบริการอินเทอร์เน็ต Wi-Fi) 
ถ้าให้เทียบกับการสนทนารูปแบบวิดีโอคอลล์ผ่านเครือข่าย 3G ต้องยอมรับว่า Facetime เหนือกว่า ทั้งเรื่องสัญญาณ Wi-Fi ที่ครอบคลุมมากกว่า เครือข่าย 3G ค่าบริการที่ถูกกว่า และ ความเร็วในการแสดงผล
ระบบปฏิบัติการรุ่นล่าสุดคือ iOS 7.1.2 (เริ่ม 1 กรกฎาคม พ.ศ. 2557)
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน (หรือที่เรียกในชื่ออื่นว่า การรั่วไหลของน้ำมันดิบของบีพี หรือ การรั่วไหลของน้ำมันดิบในอ่าวเม็กซิโก) เป็นเหตุการณ์น้ำมั่นรั่วขนาดใหญ่ในอ่าวเม็กซิโก ระหว่างวันที่ 20 เมษายน - 15 กรกฎาคม พ.ศ. 2553 (วัน) ซึ่งนับว่าเป็นการรั่วไหลนอกชายฝั่งที่ใหญ่ที่สุดในประวัติศาสตร์สหรัฐอเมริกา บางแหล่งประเมินเมื่อประมาณปลายเดือนพฤษภาคมว่าเป็นการรั่วไหลของน้ำมันที่ใหญ่ที่สุดในโลกด้วยปริมาณน้ำมั่นรั่วรวมหลายสิบล้านแกลลอน การรั่วครั้งนี้เกิดมาจากการที่น้ำมันพุ่งขึ้นจากใต้ทะเล ซึ่งเป็นผลจากการระเบิดของแท่นขุดเจาะน้ำมันดีพวอเตอร์ฮอไรซัน เมื่อวันที่ 20 เมษายน 2553 การระเบิดครั้งนี้ทำให้คนงานเสียชีวิต 11 คน และบาดเจ็บ 17 คน
แท่นขุดแห่งนี้เป็นสัมปทานของบริติชปีโตรเลียม (BP) เป็นแท่นเจาะแบบเคลื่อนที่ ขณะเกิดเหตุระเบิด กำลังขุดเจาะน้ำมันดิบจากระดับความลึก 1,500 เมตร และจมลงเมื่อวันที่ 22 เมษายน 36 ชั่วโมงหลังการระเบิด 
ในช่วงของการรั่วไหล ประมาณการว่ามีน้ำมันดิบรั่วไหลออกมาจากช่องเปิดใต้ทะเลระหว่างวันละ 12,000 ถึง 100,000 บาร์เรล (1.9 ล้าน ถึง 16 ล้านลิตรต่อวัน) ก่อให้เกิดภาวะปนเปื้อนเป็นอาณาบริเวณระหว่าง 6,500 ถึง 24,000 ตารางกิโลเมตร และภายหลังเหตุการณ์นี้ มีประมาณการว่ามีน้ำมันรั่วไหลทั้งสิ้น 4.9 ล้านบาร์เรล 
องค์การคุ้มครองสิ่งแวดล้อมประกาศว่า บีพีได้ถูกสั่งห้ามในการทำสัญญาใหม่กับรัฐบาลสหรัฐชั่วคราว กระทรวงยุติธรรมสหรัฐได้ตกลงกับบีพีในการตั้งค่าปรับและค่าใช้จ่ายอื่นๆในเหตุการณ์นี้ถึง 4.525 พันล้านเหรียญ ซึ่งสูงเป็นประวัติการณ์ แต่การดำเนินการด้านกฎหมายยังไม่มีความชัดเจนจนกว่าจะได้ข้อสรุปภายในปี พ.ศ. 2557 เพื่อที่จะตรวจสอบค่าใช้จ่ายในการพื้นฟูและประเมินความเสียหายของทรัพยากรธรรมชาติ ซึ่งในเดือนกุมภาพันธุ์ พ.ศ. 2556 สินไหมทางอาญาและทางแพ่งแก่กองทุนที่รับผิดชอบ มีค่าใช้จ่ายตกกับบีพี ราว 42.2 พันล้านเหรียญ
ทิพาวดี เมฆสวรรค์

คุณหญิง ทิพาวดี เมฆสวรรค์ (เกิด 1 มกราคม พ.ศ. 2489) ที่ปรึกษาในคณะกรรมการปฏิรูปประเทศด้านการบริหารราชการแผ่นดิน กรรมการผู้ทรงคุณวุฒิในคณะกรรมการส่งเสริมความเท่าเทียมระหว่างเพศ รองประธานกรรมการมูลนิธิรอยัลแบงค์คอกซิมโฟนีออร์เคสตรา ในรัฐบาล พลเอก ประยุทธ์ จันทร์โอชา
อดีตกรรมการในคณะกรรมการปฏิรูปประเทศด้านการบริหารราชการแผ่นดิน อดีตรัฐมนตรีประจำสำนักนายกรัฐมนตรี อดีตปลัดกระทรวงวัฒนธรรม, อดีตปลัดกระทรวงเทคโนโลยีสารสนเทศและการสื่อสาร และอดีตเลขาธิการสำนักงานคณะกรรมการข้าราชการพลเรือน เป็นผู้ที่มีบทบาทสำคัญร่วมกับกระทรวงการคลังและหน่วยงานที่เกี่ยวข้อง ในการศึกษาและผลักดันให้เกิดกองทุนบำเหน็จบำนาญ
ข้าราชการ (กบข.) ในขณะที่ดำรงตำแหน่งเลขาธิการ ก.พ. ได้ริเร่มการปฏิรูประบบราชการตั้งแต่ปี พ.ศ. 2542-2545 จนสำเร็จ การให้ความสำคัญต่อความเสมอภาคของบทบาทชายหญิง ทั้งในสถานที่ทำงานและภายนอก รวมทั้งเป็นผู้ที่มีความโดดเด่นยิ่งด้านการต่างประเทศ สามารถระดมความช่วยเหลือจากองค์กรระหว่างประเทศต่าง ๆ มาสู่สำนักงาน ก.พ. อย่างมากมาย เช่น โครงการพัฒนาแห่งสหประชาชาติ (UNDP) ธนาคารโลก (World Bank) และธนาคารเพื่อการพัฒนาแห่งเอเชีย (ADB)
ประวัติ.
คุณหญิงทิพาวดี เมฆสวรรค์ เป็นบุตรีของพลโท เฉลิม และนางเครือน้อย สุทธิรักษ์ สมรสกับ ดร.ธวัช เมฆสวรรค์ อดีตอธิบดีกรมประชาสัมพันธ์โดยมีบุตรธิดา 2 คน คือ นางทวิวัลยา เมฆสวรรค์ และนายวิทวัส เมฆสวรรค์
การทำงาน.
ภาครัฐ.
คุณหญิงทิพาวดี เมฆสวรรค์ เริ่มรับราชการในตำแหน่งวิทยากรโท สำนักงานคณะกรรมการข้าราชการพลเรือน (ก.พ.) ในปี พ.ศ. 2510 และได้เลื่อตำแหน่งเรื่อยมา กระทั่งในปี พ.ศ. 2526 ได้รับตำแหน่งผู้อำนวยการกองวิชาการ (เจ้าหน้าที่วิเคราะห์งานบุคคล ระดับ 8) พ.ศ. 2532 เป็นผู้เชี่ยวชาญพิเศษด้านระบบโครงสร้างการบริหารงานบุคคล (เจ้าหน้าที่วิเคราะห์งานบุคคล ระดับ 9) และเป็นรองเลขาธิการ ก.พ. ในปี พ.ศ. 2535 เลขาธิการ ก.พ. ในปี พ.ศ. 2540 ต่อมาได้รับแต่งตั้งเป็นปลัดกระทรวงถึง 2 กระทรวง คือ กระทรวงเทคโนโลยีสารสนเทศและการสื่อสาร ในปี พ.ศ. 2545 และกระทรวงวัฒนธรรม ในปี พ.ศ. 2547
ในการจัดตั้งรัฐบาลหลังการรัฐประหาร พ.ศ. 2549 คุณหญิงทิพาวดี เมฆสวรรค์ ได้รับตำแหน่งรัฐมนตรีประจำสำนักนายกรัฐมนตรี ในรัฐบาลดังกล่าวด้วย
อดีตประธานกรรมการในคณะกรรมการปฏิรูปประเทศด้านการบริหารราชการแผ่นดิน
เครื่องราชอิสริยาภรณ์.
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
นางกุสาวดี

พระราชชายาเทวี, เจ้าจอมสุมบุญ หรือที่เรียกกันว่า นางกุสาวดี เป็นธิดาของพญาแสนหลวง ขุนนางเมืองเชียงใหม่ ได้เป็นสนมในสมเด็จพระนารายณ์มหาราช แต่หลังจากนางตั้งครรภ์ ได้ทรงยกให้เป็นภรรยาของสมเด็จพระเพทราชา ส่วนพระราชโอรสนั้นต่อมาได้ขึ้นครองราชเป็นสมเด็จพระเจ้าสุริเยนทราธิบดี (พระเจ้าเสือ)
พระประวัติ.
นางกุสาวดี เป็นธิดาของพญาแสนหลวงเมืองเชียงใหม่ คำให้การชาวกรุงเก่าระบุว่านางได้เป็นสนมในสมเด็จพระนารายณ์มหาราช ต่อมาทรงพระสุบินว่าเทวดามาบอกว่านางกุสาวดีกำลังตั้งครรภ์พระราชโอรสที่มีบุญมาก แต่พระองค์ได้ปฏิญาณไว้แล้วว่าจะไม่เลี้ยงลูกสนมเนื่องจากเกรงจะก่อกบฏเหมือนพระศรีสิงห์ ทรงนิมนต์พระอาจารย์พรหมมาปรึกษาในพระราชวัง พระอาจารย์พรหมแนะนำว่าควรชุบเลี้ยงไว้เผื่อภายหน้าจะได้สืบราชตระกูล จึงรับสั่งให้พระเพทราชาเอานางกุสาวดีไปเลี้ยงเป็นภรรยา ถ้าได้ลูกชายให้ถือเป็นลูกของตน ถ้าได้ลูกสาวให้ถวายพระองค์ พระเพทราชาปฏิบัติตามรับสั่ง จนทราบว่านางกุสาวดีคลอดลูกชายก็พระราชทานเครื่องอุปโภคบริโภคเป็นอันมากแก่กุมารนั้น ภายหลังยังได้รับพระราชทานบรรดาศักดิ์เป็น"หลวงสรศักดิ์"
หลังจากสมเด็จพระนารายณ์เสด็จสวรรคต พระเพทราชาได้สืบราชสมบัติ ส่วนนางกุสาวดีไม่ปรากฏว่าได้รับสถาปนาพระยศแต่อย่างใด
รายการอ้างอิง.
<templatestyles src="Reflist/styles.css" />
<templatestyles src="Refbegin/styles.css" />
วันมหาสมุทรโลก

วันมหาสมุทรโลก  ตรงกับวันที่ 8 มิถุนายน ของทุกปี เพื่อเฉลิมฉลองและเพื่อกระตุ้นจิตสำนึกให้คนทั้งโลกหันมาใส่ใจ ร่วมกันอนุรักษ์ท้องทะเล กำหนดขึ้นมาอย่างเป็นทางการโดยสหประชาชาติ เริ่มขึ้นในปี พ.ศ. 2552 แนวความคิดนี้เกิดขึ้นมาตั้งแต่ปี พ.ศ. 2535 จากแนวความคิดของประเทศแคนาดา ในการประชุมความร่วมมือของกลุ่มประชาคมโลก (The Earth Summit) ที่เมืองริโอเดอจาเนโร ประเทศบราซิล โดยหลังจากนั้นมีการเฉลิมฉลองอย่างไม่เป็นทางการมาทุกปี จนกระทั่งกำหนดเป็น วันมหาสมุทรโลก
นาตยา จันทร์รุ่ง

นาตยา จันทร์รุ่ง (ชื่อเล่น ปู) เป็นนักแสดงชาวไทย เกิด วันที่ 18 พฤษภาคม พ.ศ. 2513 เป็นบุตรสาวคนสุดท้องในจำนวนพี่น้อง 9 คน (ปู เป็นคนที่ 9) บ้านเกิดอยู่ที่ อ.ดอนสัก จ.สุราษฎร์ธานี จบการศึกษาระดับปริญญาตรี จากคณะบริหารธุรกิจ สาขาการตลาด มหาวิทยาลัยราชภัฏสวนดุสิต มีผลงานการแสดงภาพยนตร์เรื่องแรกรับบทนางเอก เรื่อง "ไผ่สีทอง" ในปี พ.ศ. 2535 คู่กับ ศตวรรษ ดุลยวิจิตร
จากนั้นเธอก็ยังมีผลงานการแสดงภาพยนตร์ เรื่อง "แชะ แชะ แชะ 2" ฉบับ โปร่งใส คู่กับ ปริญญ์ ปรัชญา และในปีเดียวกันเองเธอก็ได้รับเลือกให้เป็นนางเอกละครเต็มตัวเรื่องแรกคือละครเรื่อง กาในฝูงหงส์ ออกอากาศทางสถานีโทรทัศน์กองทัพบกช่อง 5 คู่กับ สัญญา คุณากร และ ตฤณ เศรษฐโชค ซึ่งเป็นผลงานสร้างชื่อและแจ้งเกิดให้เธออย่างเต็มตัว จากนั้นเธอก็มีผลงานการแสดงมากมายไม่ว่าจะเป็นบทนางเอกหรือนางร้าย 
ในปี พ.ศ. 2549 เธอได้รับโอกาสในการแสดงละครอิงประวัติศาสตร์อินโดนีเซีย เรื่องยิ่งใหญ่แห่งอาเซียน "Admirl Zheng He" (Laksamana Cheng Ho) รับบท นางเอกคู่กับ Prof.Dr.Yusril lhza Mahendra ซึ่งเป็น อดีตเลขาธิการสำนักประธานาธิบดีแห่งสาธารณรัฐอินโดนีเซีย ที่มารับบท GHENG HO
ฌ็อง ปียาแฌ

ฌ็อง วีลียาม ฟริตส์ ปียาแฌ ([ʒɑ̃ pjaʒɛ]; 6 สิงหาคม ค.ศ. 1896 – 16 กันยายน ค.ศ. 1980) นักจิตวิทยาชาวสวิส มีชื่อเสียงจากการศึกษาพัฒนาการทางปัญญาของเด็ก โดยได้สรุปออกมาเป็นทฤษฎีการพัฒนาด้านความคิดความเข้าใจของมนุษย์ (Piaget's theory of cognitive development)
ปียาแฌเกิดที่เมืองเนอชาแตล ประเทศสวิตเซอร์แลนด์ จบปริญญาเอกทางชีววิทยา แต่หันมาสนใจทางจิตวิทยา โดยอาศัยประสบการณ์จากการเลี้ยงลูก 3 คน เขาได้เฝ้าสังเกตและบันทึกพฤติกรรมของลูก ๆ เกี่ยวกับกิจกรรมที่ลูกทำได้หรือทำไม่ได้ตามลำดับช่วงอายุ สรุปเป็นทฤษฎีของฌ็อง ปียาแฌ แบ่งพัฒนาการของมนุษย์ออกเป็น 4 ขั้น ได้แก่
เขาเป็นนักจิตวิทยากลุ่มที่เน้นความรู้ความเข้าใจ (cognitive) กล่าวว่า เด็ก 3–5 ขวบ เรียนรู้พฤติกรรมทางสังคมจากเพื่อนในโรงเรียนอนุบาลหรือเพื่อนบ้านวัยเดียวกันแต่เด็กวัยนี้ ยังเข้าใจถึงความถูกต้องและความไม่ลึกซึ้งนักดังนั้นจึงควรส่งเสริมให้เด็กวัยนี้ ได้พัฒนาในเรื่องการยอมรับการแยกตัวจากพ่อแม่ฝึกให้มีความเชื่อมั่นเมื่ออยู่กับคนอื่นให้เด็กเข้าใจระเบียบและกฎเกณฑ์ต่าง ๆ ฝึกให้รู้จักการแบ่งปันและการผลัดเปลี่ยนกันและรู้จักอดใจรอในโอกาสอันควร
ทฤษฎีพัฒนาการทางสติปัญญา
พีอาเจต์ มองการเล่นเป็นกระบวนการพัฒนาทางสติปัญญา ซึ่งกระบวนการพัฒนาทางสติปัญญาและลักษณะของการเล่นจะเป็นไปในทิศทางเดียวกัน การเล่นของเด็กจะเริ่มโดยใช้ประสาทสัมผัส (sensorimotor system) ซึ่งจะเป็นไปในลักษณะสำรวจและจะยุติลงเมื่ออายุประมาณสองขวบ ต่อมาเด็กจะเล่นเกี่ยวกับการสร้าง (constructive play) เด็กจะเริ่มรู้จักนำเอาสิ่งของมาสร้างให้เป็นสิ่งต่างๆขึ้นมา ส่วนการเล่นโดยใช้สัญลักษณ์ (symbolic play) จะเกิดในช่วงที่เด็กมีอายุปลายๆสองขวบ และจะพัฒนาได้เต็มที่เมื่ออายุได้ประมาณ 3–4 ขวบ
ทฤษฏีพัฒนาการทางด้านจริยธรรมของมนุษย์
ในเรื่องของคุณงามความดีหรือจริยธรรมนั้น ได้มีการศึกษาค้นคว้ากันมาตั้งแต่สมัยต้นๆแล้ว นักทฤษฏีด้านจริยธรรมบางท่านก็เชื่อว่าสังคมมีอิทธิพลอย่างยิ่งต่อพัฒนาการของบุคคลพวกนี้จึงเชื่อว่า คนต่างกลุ่มต่างสังคมย่อมมีจริยธรรมที่แตกต่างกัน ดังที่เกสเสล (Gessel) กล่าวไว้ว่า “ทารกไม่ได้เกิดมาพร้อมกับมีจริยธรรมหรือศีลธรรมประจำใจติดตัวมา การที่ทารกจะพัฒนาไปแล้วรู้ว่าสิ่งใดผิด สิ่งใดถูก สิ่งใดดี สิ่งใดเลว สิ่งใดควรประพฤติ ปฏิบัติ เกิดจากการอบรมในภายหลัง” โดยพัฒนาการทางจริยธรรมจะมี 2 แบบ
1.      ไม่ทำ เพราะรู้ว่าไม่ดี และทำเพราะว่ารู้ว่าดี เป็นสิ่งที่เกิดจากแรงภายใน
2.      ไม่ทำ เพราะรู้ว่า ถ้าทำจะถูกลงโทษและจะทำ เพราะถ้าทำแล้วจะได้รับรางวัลเป็นการตอบแทน เป็นแรงจากภายนอก
เหยียน หย่งชุน

<ns>0</ns>
 <revision>
 <parentid>9606517</parentid>
 <timestamp>2023-03-14T03:38:56Z</timestamp>
 <contributor>
 <username>Phyblas</username>
 </contributor>
 <origin>10632749</origin>
 <model>wikitext</model>
 <format>text/x-wiki</format>
เหยียน หย่งชุน  หรือ หยิ่ม เหวงช้น (yim4 wing2 ceon1) ในสำเนียงกวางตุ้ง เป็นจอมยุทธหญิงในตำนานของจีน ที่เชื่อกันว่าเป็นผู้แรกที่ต้นแบบของมวยกังฟูในแบบที่เรียกว่า "หย่งชุน"
ประวัติ.
ในศตวรรษที่ 17 เหยียน หย่งชุน เป็นสาวงามจากมณฑลกวางตุ้ง ได้อยู่กับบิดาของเธอชื่อ ยิ่มยี หลังมารดาของเธอเสียชีวิตลง เธอได้ถูกหมั้นกับพ่อค้าขายเกลือชาวฮกเกี้ยน ชื่อ เหลียง ปอกเชา ตั่งแต่เยาว์วัย หากแต่บิดาจากการช่วยเหลือผู้อื่น ได้ไปมีคดีกับทางบ้านเมืองจึงต้องหลบหนีพร้อมหย่งชุนไปยังพรมแดนระหว่างมณฑลเสฉวนและยูนนาน อาศัยการขายเต้าหู้ยังชีพ ณ เชิงเขาไทซาน ความงามของเธอได้นำความยุ่งยากมาสู่ตัว เมื่ออันธพาลได้มาชอบพอและมาบังคับเธอให้แต่งงาน ทั้งเธอและบิดาเป็นกังวลอย่างยิ่ง หากแต่ไม่รู้ว่าจะทำอย่างไรดีกับสถานการณ์เช่นนี้ จนกระทั่งบิดาเธอเล่าเรื่องความยุ่งยากนี้ให้แม่ชีอู่เหมย์ฟัง แม่ชีต้องการช่วยเหลือจึงรับหย่งชุ่นเป็นศิษย์และไปอยู่ด้วยบนเขาและสอนวิทยายุทธ์แขนงใหม่นี้ให้เป็นเวลา 3 ปี หลังจากฝึกฝนจน สามารถป้องกันตนเองได้แล้วหย่งชุ่นจึงกลับมาหาบิดา เมื่ออันธพาลคนเดิมตามมารังควาน ครั้งนี้หย่งชุนไม่ได้หลีกเลี่ยงอีกต่อไป และได้ท้าอันธพาลประลองและเอาสามารถเอาชนะได้ในเวลาอันสั้น 
ต่อมาหย่งชุนหลังจากนั้นได้แต่งงานกับเหลียง ปอกเชาและพยายามจะสอนสามีของเธอได้ฝึกมวยหย่งชุ่น หากแต่สามีเธอไม่ได้ให้ความสนใจเท่าไหร่นักเนื่องจากเขาเองได้ฝึกฝนมวยเสี้ยวลิ้มจากวัดเส้าหลินมาอย่างช่ำชองแล้ว แต่หลังจากหย่งชุ่นได้แสดงให้เขาเห็นว่าเธอสามารถชนะเขาได้ครั้งแล้วครั้งเล่า เขาจึงยอมเรียนรู้วิชาการต่อสู้นี้กับหย่งชุน และตั้งชื่อวิทยายุทธ์นี้ตามชื่อภรรยาตนเองว่า “หย่งชุน” หลังจากนั้น เขาสอนวิทยายุทธ์นี้ให้กับเหลียง หล่านไกว ซึ่งต่อมาเป็นผู้เผยแพร่แขนงวิชาหย่งชุนให้กระจายไปในวงกว้าง
ในวัฒนธรรมสมัยนิยม.
ในวัฒนธรรมสมัยนิยม เหยียน หย่งชุน ได้รับการอ้างอิงอย่างมากมาย เช่น ซีรีส์เรื่อง "วีรบุรุษเส้าหลิน 1981" ที่นำแสดงโดย กวน จิ่นหลุน หรือในบางฉบับที่ดัดแปลงให้หย่งชุนเป็นภรรยาของหง ซีกวน เช่น "พยัคฆ์สาวเส้าหลิน" ในปี ค.ศ. 1987 ที่นำแสดงโดย หมีเซียะ ซึ่งทั้ง 2 เรื่องนี้สร้างโดยทีวีบี
และในแบบภาพยนตร์ เรื่อง "หย่งชุน หมัดสั้นสะท้านบู๊ลิ้ม" ในปี ค.ศ. 1994 นำแสดงโดย หยาง จื่อฉยง เป็น เหยียน หย่งชุน และ เจิ้น จื่อตัน เป็น เหลียง ปอกเชา กำกับการแสดงโดย หยวน เหอผิง เป็นต้น
หย่งชุน

เหว่งช้น (สำเนียงกวางตุ้ง) หรือ หย่งชุน (สำเนียงจีนกลาง) (อักษรจีนตัวเต็ม: 詠春, พินอิน: yǒng chūn, อังกฤษ: Wing Chun, Wing Tsun) เป็นศิลปะการต่อสู้จีนแขนงหนึ่งในแบบของกังฟู
ประวัติ.
ตามตำนาน เหว่งช้น (หย่งชุน) เกิดขึ้นในยุคราชวงศ์ชิง หลังจากวัดเส้าหลินถูกเพลิงเผาไหม้จนวอดวาย 5 ปรมาจารย์อาวุโส (五祖) และบรรดาลูกศิษย์ (เช่น หง ซีกวาน และ ฟ้อง ไซหยก) ต่างแยกย้ายกระจัดกระจายออกไปตามเส้นทางของตนเอง แต่ก็ยังคงไว้ซึ่งอุดมการณ์ต้านแมนจูอยู่
แม่ชีอื่อซ่า (อู่เหมย) หนึ่งใน 5 ปรมาจารย์อาวุโส ได้อพยพไปเป็นกบจำศีลบนเขาซ่งซาน และที่นั่นนางได้คิดค้นศิลปะการต่อสู้แบบใหม่ขึ้น ซึ่งได้รับแรงบันดาลใจจากการเห็นการต่อสู้ระหว่างนกกระเรียนกับงูเห่า โดยงูได้พยายามโจมตีนกกระเรียนเป็นเส้นตรง แต่นกกระเรียนได้เคลื่อนไหวตัวเองเป็นวงกลม ทำให้งูไม่อาจทำอะไรนกกระเรียนได้ (บางข้อมูลระบุว่าเป็นการต่อสู้ระหว่างนกกระเรียนกับงู) นางได้นำเอารูปแบบการต่อสู้แบบนี้มาพัฒนาจนเป็นรูปแบบใหม่ของกังฟูซึ่งแตกต่างจากกังฟูวัดเส้าหลิน
จากนั้นหย่งชุนได้แต่งงานกับ เหลือง ปอกเชา และพยายามจะสอนวิชานี้ให้กับสามีแต่สามีไม่ยอมฝึกเพราะตัวสามีนั้นได้ฝึกฝน มวยเส้าหลินมาอย่างช่ำชองแล้วแต่หย่งชุนก็ได้แสดงฝีมือและได้เอาชนะสามีทุก ครั้ง สุดท้ายสามีจึงยอมเรียนวิชานี้กับภรรยา และจากจุดนี้จึงได้ตั้งชื่อมวยแขนงใหม่นี้ว่า หย่งชุน ตามชื่อภรรยา
รูปแบบ.
หวิงชุน แตกต่างจากกังฟูแบบอื่นอย่างชัดเจน เป็นมวยที่ไม่ต้องใช้พละกำลังหรือความแข็งแกร่งมากนัก เหมาะสมกับสรีระของผู้หญิง ที่แรงกายอ่อนแอกว่าผู้ชาย เน้นในการป้องกันตัวและจู่โจมในระยะสั้นอย่างรวดเร็ว มีวิธีการยืนเท้าที่มั่นคง
หวิงชุน ได้ถูกถ่ายทอดต่อมาในรุ่นต่อรุ่น จนกระทั่งมาถึงรุ่นของ ฉั่น หว่าซุน และ ยิปมัน โดยเฉพาะยิปมันที่เป็นผู้ที่ทำให้หย่งชุนโด่งดังเป็นที่รู้จักในระดับสากล ด้วยความที่เป็นผู้ถ่ายทอดวิชานี้ให้แก่ บรูซ ลี ซึ่งต่อมากลายเป็นนักแสดงแอ็คชั่นที่มีชื่อเสียงระดับโลก โดยมีศิลปะการป้องกันตัวแบบที่เจ้าตัวคิดค้นขึ้นมา ที่เรียกว่า "จีทคุนโด้" เป็นเอกลักษณ์ ซึ่งบรูซ ลี ได้ยอมรับว่าพื้นฐานของ
จีทคุนโด้นำมาจากหวิงชุนนี่เอง
ในประเทศไทย.
หวิงชุนในประเทศไทย เริ่มต้นขึ้นในปี ค.ศ. 1988 ซึ่งชาวไทยคนแรกที่นำมาฝึกสอน คือ อาจารย์ อนันต์ ทินะพงศ์ ที่เรียนวิชานี้ที่สหรัฐอเมริกา จาก จู เสาไหล่ หรือ โรเบิร์ต ชู ผู้ซึ่งเป็นศิษย์ของ เจวียง ฮอกกิ่น ผู้ซึ่งเป็นศิษย์โดยตรงของยิปมัน โดยเปิดสอนเริ่มแรกอย่างไม่คิดค่าเล่าเรียนที่สวนลุมพินี
หมัดหนึ่งหุน.
หมัดหนึ่งหุนเป็นหนึ่งในท่าต่อยที่มีชื่อเสียงที่สุดของบรู๊ซ ลีโดยสามารถชกคู่ต่อสู้กระเด็นไปได้หลายเมตร โดยที่ไม่ต้องง้างหมัดชกเลย ซึ่งเชื่อว่ากระบวนท่านี้ถูกพัฒนามาเป็นพัน ๆ ปีตั้งแต่มวยเส้าหลินจนถึงมวยหวิงชุน หรือกังฟูทางตอนใต้ของจีนอื่น ๆ
การให้พนักงานต้อนรับบนเครื่องบินฝึก.
ในกลางปี ค.ศ. 2011 สายการบินฮ่องกงแอร์ไลน์ ได้ให้พนักงานต้อนรับบนเครื่องบินหญิง เข้าคอร์สฝึกกังฟูแบบหวิงชุนเพื่อใช้ในการป้องกันตัวและรับมือกับผู้โดยสารที่หยาบคายหรือเมา เนื่องจากเป็นศิลปะการต่อสู้ที่ฝึกง่ายและใช้ได้ดีกับสถานที่แคบ ๆ
เขตตรวจราชการ

เขตตรวจราชการ เป็นการแบ่งเขตพื้นที่จังหวัดในประเทศไทย ออกเป็นกลุ่มต่างๆ เพื่อประโยชน์ในการตรวจ ติดตามผล เร่งรัด แนะนำ สืบสวนสอบสวน สอบข้อเท็จจริง สดับตรับฟังเหตุการณ์ เสนอแนะ ติดต่อประสานงาน ตรวจเยี่ยม หรือดำเนินการอื่นใด เพื่อให้การปฏิบัติงานของหน่วยงานของรัฐและเจ้าหน้าที่ของรัฐได้ผลสมประโยชน์ต่อทางราชการ
ระดับการตรวจราชการ.
การตรวจราชการในประเทศไทย แบ่งออกเป็น 3 ระดับ คือ 
เขตตรวจราชการ.
การแบ่งเขตตรวจราชการในประเทศไทย แบ่งออกเป็น 18 เขต ได้แก่
มาร์ชสามัคคีสี่เหล่า

มาร์ชสามัคคีสี่เหล่า เป็นเพลงมาร์ชที่นาวาตรีพยงค์ มุกดา ประพันธ์ขึ้น เพื่อเป็นการปลุกใจ และสร้างความสามัคคีระหว่างทหารเหล่าทัพต่าง ๆ และตำรวจ ในฐานะที่เป็นผู้ที่มีหน้าที่ปกป้องอธิปไตย และความมั่นคงของประเทศ ทั้งภายใน และภายนอกราชอาณาจักร เพลงนี้ได้ประพันธ์ขึ้นโดยการนำเอาวรรคแรกของเพลงชาติไทย และบางส่วนของเพลงมาร์ชสำคัญของทั้งสามเหล่าทัพและตำรวจมาดัดแปลงรวมกันเป็นเพลงเดียว ดังนี้
 ไทยสามัคคี สามัคคี สี่เหล่าไทย
 ประเทศไทยรวมเลือดเนื้อชาติเชื้อไทย 
 ร่วมจิตร่วมใจรักไทยไว้คงมั่น
 หากมีศัตรูจู่โจม มาโรมรบรัน 
 ร่วมใจป้องกันพร้อมทุกเหล่าเชื้อเผ่าไทย
 เกิดเป็นชายเชื้อชาติชาญ ทหารบกไทย เก่งกาจใจฉกรรจ์ 
 *ทัพบกปกป้องเป็นรั้วคุ้มครองแดนไทย 
 เลือดเนื้อกายใจขอให้เป็นพลี มอบชีวิตเราเป็นผีเฝ้าปฐพี
 หากใครย่ำยี เหยียบแคว้น แผ่นดินไทย (*ซ้ำ)
 **ราชนาวี ชาติไทย เรือแล่นไปในสายน้ำ 
 ฝั่งทะเลของเรา หากใครเขารุกล้ำ
 ทหารเรือทุกลำ พร้อมสู้ตาย (**ซ้ำ)
 ***ไตรรงค์ธงรูปอาร์ม 
 ปีกทองขาววาววาม บอกนามสีเทาไทย
 เหนือนภาฟ้าไทย ใครรุกใครรานอธิปไตย
 ทัพอากาศของไทย พลีชีพบูชา (***ซ้ำ)
 เกิดมาแล้วต้องตาย
 ความสงบภายใน ตำรวจไทย พิทักษ์ไทยประชา
 ปราบปรามพวกทุจริตมิจฉา
 อีกอันธพาลนานาให้สิ้นไป
 ไทยสี่เหล่าเรานี้ หากสามัคคีพร้อมเพรียงจิตใจ
 เหมือนเกราะแก้ว คลาดแคล้วกำบังผองภัย 
 คุ้มครองไทย ให้ยิ่งยง
 ไทยสามัคคี สามัคคี สี่เหล่า...เรา...ชาติ...เชื้อ...ไทย.
ภาษีธุรกิจเฉพาะ

ภาษีธุรกิจเฉพาะ  เป็นภาษีทางอ้อมที่เก็บจากฐานบริโภคทั่วไปภายในประเทศไทย โดยจะจัดเก็บจากการประกอบกิจการเฉพาะอย่าง และเริ่มใช้บังคับใน พ.ศ. 2535 พร้อมกับภาษีมูลค่าเพิ่ม แทนภาษีการค้าที่ถูกยกเลิกไป
วุฒิพงศ์ ฉายแสง

นายวุฒิพงศ์ ฉายแสง ที่ปรึกษารองนายกรัฐมนตรี ในรัฐบาล ยิ่งลักษณ์ ชินวัตรอดีตรัฐมนตรีว่าการกระทรวงวิทยาศาสตร์และเทคโนโลยี ในรัฐบาลนายสมัคร สุนทรเวช และรัฐบาลของสมชาย วงศ์สวัสดิ์ เป็นน้องชายของนายจาตุรนต์ ฉายแสง อดีตรักษาการหัวหน้าพรรคไทยรักไทย
ประวัติ.
นายวุฒิพงศ์ ฉายแสง มีชื่อเล่นว่า โก้ เกิดเมื่อวันที่ 13 สิงหาคม พ.ศ. 2502 ที่ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นบุตรของนายอนันต์ ฉายแสง กับนางเฉลียว ฉายแสง เป็นน้องชายของนายจาตุรนต์ ฉายแสง และเป็นพี่ชายของนางฐิติมา ฉายแสง สำเร็จการศึกษาระดับมัธยมศึกษาจากโรงเรียนสวนกุหลาบวิทยาลัย ระดับปริญญาตรี คณะนิติศาสตร์ มหาวิทยาลัยรามคำแหง
วุฒิพงศ์ สมรสกับนันทิภา ฉายแสง มีบุตร 1 คนชื่อ นายภูมิพัฒน์ ฉายแสง
การทำงาน.
นายวุฒิพงศ์ ฉายแสง เคยดำรงตำแหน่งเลขานุการรัฐมนตรีช่วยว่าการกระทรวงอุตสาหกรรม ในปี พ.ศ. 2528 ต่อมาได้หันไปประกอบธุรกิจด้านอสังหาริมทรัพย์ และด้านเกษตร
ในด้านการเมืองเคยลงสมัครสมาชิกสภาผู้แทนราษฎร จังหวัดฉะเชิงเทรา ครั้งแรกเมื่อปี พ.ศ. 2539 และเป็นสมาชิกสภาร่างรัฐธรรมนูญ จังหวัดฉะเชิงเทรา พ.ศ. 2539 ต่อมาได้ลงสมัครรับเลือกตั้งสมาชิกสภาผู้แทนราษฎรอีกครั้ง และได้รับการเลือกตั้งเป็นสมาชิกสภาผู้แทนราษฎร ในปี พ.ศ. 2544 สังกัดพรรคไทยรักไทย
ในรัฐบาลของนายสมัคร สุนทรเวช ได้รับตำแหน่งรัฐมนตรีว่าการกระทรวงวิทยาศาสตร์และเทคโนโลยี และได้รับตำแหน่งดังกล่าวต่อเนื่องในรัฐบาลนายสมชาย วงศ์สวัสดิ์ อีกสมัย ซึ่งสื่อมวลได้วิพากษ์วิจารณ์ว่าเป็นการตอบแทนนายจาตุรนต์ ฉายแสง ที่คอยเป็นหัวหมู่ให้พรรคไทยรักไทยตลอดมา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร จังหวัดฉะเชิงเทรา สังกัดพรรคเพื่อไทย แต่แพ้ให้กับ พล.ต.ท.พิทักษ์ จารุสมบัติ จากพรรคประชาธิปัตย์ ต่อมาได้รับแต่งตั้งเป็นที่ปรึกษารองนายกรัฐมนตรี (นายยงยุทธ วิชัยดิษฐ)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 วุฒิพงศ์ได้ลงสมัครรับเลือกตั้ง สังกัดพรรคไทยรักษาชาติ แต่พรรคถูกยุบเสียก่อน จึงทำให้หมดสิทธิ์ในการลงเลือกตั้ง โดยให้สัมภาษณ์ว่า ทันทีที่ทราบว่าพรรคถูกยุบ ตนก็ประกาศสนับสนุนพรรคอนาคตใหม่ทันที และจะเดินหน้าช่วยอย่างเต็มที่เพื่อช่วยฝ่ายประชาธิปไตย เพราะมีอุดมการณ์เดียวกัน คือไม่เอาการสืบทอดอำนาจ
ก่อนจะกลับเข้าพรรคเพื่อไทยในเวลาต่อมา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 วุฒิพงศ์ได้ลงสมัครรับเลือกตั้งในพื้นที่เดิม สังกัดพรรคเพื่อไทย แต่ไม่ได้รับเลือกตั้ง
สมาชิกสภาผู้แทนราษฎร.
วุฒิพงษ์ ฉายแสง ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
หย่งชุน หมัดสั้นสะท้านบู๊ลิ้ม

หย่งชุน หมัดสั้นสะท้านบู๊ลิ้ม (อังกฤษ: Wing Chun, อักษรจีนตัวเต็ม: 詠春) เป็นภาพยนตร์กำลังภายในและตลกสัญชาติฮ่องกง ในปี ค.ศ. 1994 นำแสดงโดย หยาง จื่อฉยง, เจิ้น จื่อตัน และ ฉี เส้าเฉียน กำกับการแสดงโดย หยวน หวูปิง ดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน ผู้ที่ได้รับการกล่าวขานว่าเป็นต้นแบบของมวยหย่งชุน
เนื้อเรื่อง.
เหยียน หย่งชุน (หยาง จื่อฉยง) เป็นแม่ค้าขายเต้าหู้ อยู่ในหมู่บ้านริมเขาไทซาน ต่อมาด้วยความสวย หย่งชุนถูกอันธพาลรังแกและข่มขู่ให้แต่งงานด้วย เธอจึงหนีขึ้นเขาและได้พบกับแม่ชีอู่เหม่ย (เจิ้ง เพ่ยเพ่ย) ผู้ซึ่งสอนกังฟูให้เธอจนช่ำชอง และเป็นที่มาของเพลงมวยหย่งชุน 
หย่งชุนได้ช่วยเยี่ยมเหนียง (แคทเธอรีน เฟยหง ยาน) สาวชาวบ้านไร้ที่พึ่งไว้จากการฉุดของโจรป่าและพามาอยู่ด้วยที่บ้าน เหลียง ปอกเชา (เจิ้น จื่อตัน) คู่หมั้นหย่งชุนเดินทางถึงคิดว่าหย่งชุนเป็นชาย และเยี่ยนเหนียงเป็นหย่งชุนจนเกิดการหึงหวง วานรเหินรองหัวหน้าโจรป่าคิดจะมาฉุดเยี่ยนเหนียงอีกครั้งแต่ถูกหย่งชุนทำร้ายบาดเจ็บ ชะนีเหิน (ฉีเส้าเฉียน) หัวหน้าโจรจึงออกโรงมาล้างแค้น หย่งชุนแม้จะชนะแต่ก็บาดเจ็บสาหัส 
ด้านเหลียงปอกเชาเมื่อรู้ว่าใครคือเหย่งชุนตัวจริงจึงตัดสินใจขอแต่งงาน ส่วนหย่งชุนจึงขึ้นเขาไปหาอาจารย์รักษาตัวและขอคำชี้แนะ จากนั้นลงมาสู้กับชะนีเหินอีกครั้งโดยมีเดิมพันว่า ถ้าหย่งชุนแพ้ต้องแต่งกับชะนีเหิน แต่ถ้าชนะชะนีเหินต้องเรียกหย่งชุนว่าแม่
เบื้องหลัง.
"Wing Chun" เป็นภาพยนตร์ในการกำกับเรื่องที่ 23 ของหยวน หวูปิง ผู้กำกับภาพยนตร์แอ็คชั่นชาวจีนที่มีชื่อเสียงและประสบความสำเร็จมากที่สุดคนหนึ่ง เนื้อเรื่องดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน หรือ หยิม หวิ่งชุน ผู้ที่ได้รับการกล่าวขานว่าเป็นต้นแบบของมวยหย่งชุน
สำหรับเรื่องนี้ถือเป็นภาพยนตร์ตลกด้วย ที่กระทั่งจบก็ไม่มีตัวละครตัวไหนตายเลย
นำแสดงโดย หยาง จื่อฉยง นักแสดงกังฟูหญิงชาวมาเลเซีย ที่นับเป็นการแสดงนำเป็นเรื่องที่ 2 ในภาพยนตร์ของหยวน หวูปิง ต่อจาก "Tai Chi Master" ภาพยนตร์เรื่องก่อนหน้านั้นเพียงเรื่องเดียวในปี ค.ศ. 1993
ในเว็บไซต์ IMDb ได้ให้คะแนนภาพยนตร์เรื่องนี้ 7 ดาวจากทั้งหมด 10 คะแนนเต็ม
ในประเทศไทยเมื่อเข้าฉายในโรงภาพยนตร์ใช้ชื่อภาษาไทยว่า หย่งชุน หมัดสั้นสะท้านบู๊ลิ้ม แต่เมื่อออกเป็นดีวีดีใช้ชื่อว่า พยัคฆ์สาวหมัดหย่งชุน
ต่อมาในฮ่องกงได้มีการสร้างต่อเป็นซีรีส์ในชื่อเดียวกัน ออกอากาศตั้งแต่ปี ค.ศ. 2004-2007 ความยาว 40 ตอน นำแสดงโดย หยวนเปียว, เซียะ ถิงฟง และหง จินเป่า (ชื่อภาษาไทยว่า "หย่งชุน พยัคฆ์แค้นเลือดมังกร")
สุรพันธ์ ชินวัตร

สุรพันธ์ ชินวัตร นักการเมืองชาวไทย อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และ อดีตสมาชิกสภาผู้แทนราษฎรจังหวัดเชียงใหม่ 6 สมัย
ประวัติ.
สุรพันธ์ ชินวัตร เป็นบุตรของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี สำเร็จการศึกษาระดับมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีด้านย้อมสีและพิมพ์ผ้าจาก ประเทศเยอรมนี ด้านชีวิตครอบครัวสมรสกับนางประเมิน (มีพานิช) ชินวัตร มีบุตร 6 คน หนึ่งในนั้นได้แก่ นายสุรวัตร ชินวัตร ผู้อำนวยการอาวุโส ผู้บริหารสูงสุด Customer Service ธนาคารไทยพาณิชย์ นางศรุดา ชินวัตร นายกสมาคมไหมไทย ต่อมาเขาป่วยด้วยโรคสมองเสื่อมชนิดอัลไซเมอร์ ไม่มีความรับรู้เรื่องใดๆ จนกระทั่งเสียชีวิตในวันที่ 7 มิถุนายน พ.ศ. 2559
สุรพันธ์ ชินวัตร เป็นน้องชายของนายบุญเลิศ ชินวัตร บิดาของ พ.ต.ท.ดร.ทักษิณ ชินวัตร อดีตนายกรัฐมนตรีของไทย
งานการเมือง.
สุรพันธ์ ชินวัตร ได้รับการเลือกตั้งเป็นสมาชิกสภาผู้แทนราษฎร จังหวัดเชียงใหม่ 6 สมัย คือ
ในปี 2539 เขาได้ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ ร่วมกับ ธวัชวงศ์ ณ เชียงใหม่ และพงศ์ สุภาวสิทธิ์ แต่ไม่ได้รับเลือกตั้ง มีเพียงธวัชวงศ์เพียงคนเดียวที่ได้เป็น ส.ส.ในครั้งนั้น
การดำรงตำแหน่งรัฐมนตรี.
สุรพันธ์ ชินวัตร ได้รับแต่งตั้งเป็นรัฐมนตรีช่วยว่าการกระทรวงคมนาคม ในปี พ.ศ. 2529 - พ.ศ. 2531 ในสมัยรัฐบาลพลเอกเปรม ติณสูลานนท์ ซึ่งการที่นายสุรพันธ์ ชินวัตร ดำรงตำแหน่งรัฐมนตรีในครั้งนั้น บริษัทแอดวานซ์ อินโฟร์ เซอร์วิส (เอไอเอส) ซึ่งเป็นผู้ให้บริการระบบ GSM900 และ GSM1800 ในปัจจุบัน ได้รับสัมปทานเครือข่ายโทรศัพท์มือถือเป็นรายแรก
เการักที่เกาหลี ซอร์รี ซารังเฮโย

เการักที่เกาหลี ซอร์รี ซารังเฮโย เป็นภาพยนตร์ไทย ที่ได้รับการจัดฉายครั้งแรกในวันที่ 8 กรกฎาคม พ.ศ. 2553 กำกับโดยพจน์ อานนท์ นำแสดงโดย รัชชานนท์ สุขประกอบ, ฮารุ ยามากูชิ, ภัณฑิลา ฟูกลิ่น และนักร้องชาวเกาหลีชื่อ โน อาจู โดยเป็นเรื่องราวเกี่ยวกับ "คะน้า" (นำแสดงโดย ฮารุ) เด็กสาวที่คลั่งไคล้ซีรีส์ เกาหลีและพระเอกเกาหลีคนหนึ่ง (นำแสดงโดย โน อาจู) จนวันหนึ่งได้รับอีเมลจากพระเอกคนนั้น ว่าถ้ามีโอกาสมาเกาหลีจะพาไปเที่ยว เธอจึงขอความช่วยเหลือจาก "พฤหัส" ให้เดินทางไปเกาหลี
ด้านคำวิจารณ์ อภินันท์ บุญเรืองพะเนา จากผู้จัดการออนไลน์พูดถึงผลงานนี้ของพจน์ อานนท์ว่า "ภาพของตลกเจ็บตัว ตลกสังขาร หรือกะเทยดัดจริตสะดีดสะดิ้ง คือสิ่งที่ขาดไม่ได้ในงานของเขา"
ฟาริดา สุไลมาน

ฟาริดา สุไลมาน (เกิด 26 มกราคม พ.ศ. 2507) อดีตสมาชิกสภาผู้แทนราษฎรจังหวัดสุรินทร์ และอดีตรองโฆษกกระทรวงการพัฒนาสังคมและความมั่นคงของมนุษย์ เป็นภรรยาของมุข สุไลมาน
ประวัติ.
ฟาริดา มีชื่อเล่นว่า โน เกิดเมื่อวันที่ 26 มกราคม พ.ศ. 2507 ที่ตำบลจารพัต อำเภอศีขรภูมิ จังหวัดสุรินทร์ ในครอบครัวที่เป็นมุสลิม 1 ใน 5 ครอบครัวในจังหวัดสุรินทร์ บิดาชื่อดรุณ ประธาน เป็นลูกครึ่งปาทานและเขมร ทั้งบิดาและมารดาล้วนเคยดำรงตำแหน่งกำนันในท้องถิ่น จบการศึกษาชั้นมัธยมศึกษาจากโรงเรียนสุรวิทยาคาร จากนั้นศึกษาต่อในระดับปริญญาตรี สาขาจิตวิทยาการแนะแนว มหาวิทยาลัยศรีนครินทรวิโรฒ ประสานมิตร จบการศึกษาปริญญาโท สาขาการแนะแนว จากมหาวิทยาลัยศรีนครินทรวิโรฒ และปริญญาเอกสาขายุทธศาสตร์การพัฒนาภูมิภาคจากมหาวิทยาลัยราชภัฏสุรินทร์
ฟาริดาสมรสกับมุข สุไลมาน อดีตสมาชิกสภาผู้แทนราษฎรจังหวัดปัตตานี มีบุตร 2 คน คือ นัสรี และฟาดิล สุไลมาน
งานการเมือง.
ฟาริดา สุไลมานเริ่มทำงานการเมืองโดยเป็นนายกเทศมนตรีตำบลระแงง อำเภอศีขรภูมิ จังหวัดสุรินทร์ ต่อมาจึงได้หันเข้ามาทำงานการเมืองในระดับชาติ โดยการลงสมัครรับเลือกตั้งสมาชิกสภาผู้แทนราษฎร จังหวัดสุรินทร์ และได้รับการเลือกตั้งถึง 3 สมัย ในสังกัดพรรคไทยรักไทย พรรคพลังประชาชน และย้ายมาสังกัดพรรคมาตุภูมิ ต่อมาภายหลังการยุบสภาเมื่อวันที่ 10 พฤษภาคม พ.ศ. 2554 จึงได้ย้ายมาสังกัดพรรคภูมิใจไทย และลงสมัคร สส. จังหวัดสุรินทร์ ในนามพรรคภูมิใจไทย ซึ่งเป็นคนละพรรคกับมุข สุไลมานผู้เป็นสามี
ฟาริดา สุไลมาน เคยได้รับการแต่งตั้งเป็นที่ปรึกษารัฐมนตรีว่าการกระทรวงเกษตรและสหกรณ์ รองโฆษกกระทรวงการพัฒนาสังคมและความมั่นคงของมนุษย์
ในปี พ.ศ. 2564 เธอย้ายไปร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธ์ กระทั่งทางพรรคไทยสร้างไทยได้มีการแถลงข่าวเปิดตัวนางฟาริดาเป็น ว่าที่ผู้สมัคร ส.ส. เขต 5 จังหวัดสุรินทร์ ของทางพรรค
กรณีที่เป็นข่าว.
ฟาริดา สุไลมาน เคยตกเป็นข่าวดังเนื่องจากถูกกัปตันการบินไทยขวางไม่ให้ขึ้นเครื่องบิน เที่ยวบินกรุงเทพฯ-ขอนแก่น เพื่อที่จะเดินทางกลับพื้นที่ที่ จ.สุรินทร์ โดยสายการบินไทย เที่ยวบินที่ TG1040 กรุงเทพฯ-ขอนแก่น แต่ขณะเดินไปที่ประตูเครื่องบิน มีชายแต่งกายคล้ายกัปตันเครื่องมาขวางและสอบถามว่าตนเองเป็น ส.ส.พรรคพลังประชาชนใช่หรือไม่ พร้อมกล่าวว่า การบินไทย ไม่ต้อนรับ ส.ส.พรรคพลังประชาชน
ภัยพิบัติโภปาล

พิบัติภัยโภปาล เกิดขึ้นเนื่องจากอุบัติเหตุที่โรงงานผลิตยาฆ่าแมลงของบริษัทยูเนียนคาร์ไบด์ ซึ่งตั้งอยู่ที่เมืองโภปาล เมืองหลวงของรัฐมัธยประเทศ ประเทศอินเดีย เมื่อกลางดึกของวันที่ 3 ธันวาคม 1984 ทำให้ก๊าซเมทิลไอโซไซยาไนด์ และสารพิษอื่น ๆ รั่วไหลออกจากโรงงาน และส่งผลกระทบถึงประชาชนมากกว่า 500,000 คน
หน่วยงานท้องถิ่นของรัฐมัธยประเทศว่า มีผู้เสียชีวิตทันที 2,259 คน ต่อมาจึงสรุปยอดผู้เสียชีวิตว่า มี 3,787 คน ในขณะที่หน่วยงานอื่นของรัฐบาลอินเดียว่า มีผู้เสียชีวิตประมาณ 15,000 คน โดย 8,000 คนเสียชีวิตในสัปดาห์แรกหลังเกิดเหตุ
เมื่อเดือนมิถุนายน ค.ศ. 2010 หลังเกิดเหตุการณ์เป็นเวลา 24 ปี ศาลอินเดียได้ตัดสินว่า อดีตพนักงานของยูเนียนคาร์ไบด์ 7 คน รวมทั้งนายวอร์เรน แอนเดอร์สัน อดีตประธานบริษัท มีความผิดฐานกระทำโดยประมาทเป็นเหตุให้ผู้อื่นถึงแก่ความตาย และลงโทษจำคุกคนละ 2 ปี พร้อมปรับเงินอีกคนละประมาณ 2,000 ดอลลาร์สหรัฐ ซึ่งเป็นบทลงโทษขั้นสูงสุดตามกฎหมายอินเดีย ส่วนอดีตพนักงานอีก 8 คนที่ถูกกล่าวหาด้วย ได้ถึงแก่ความตายลงก่อนมีคำพิพากษาดังกล่าว
คณะศึกษาศาสตร์ มหาวิทยาลัยรามคำแหง

คณะศึกษาศาสตร์ มหาวิทยาลัยรามคำแหง  เป็นหนึ่งในสี่คณะแรกที่ก่อตั้งขึ้นพร้อมกับมหาวิทยาลัยรามคำแหง เมื่อวันที่ 26 กุมภาพันธ์ พ.ศ. 2514
ประวัติ.
คณะศึกษาศาสตร์ มหาวิทยาลัยรามคำแหง ก่อตั้งเมื่อวันที่ 26 กุมภาพันธ์ พ.ศ. 2514 โดยใช้อาคารทรงกลมที่จัดแสดงงานสินค้านานาชาติเป็นสถานทำการชั่วคราว ต่อมาใน พ.ศ. 2516 ได้ทำการย้ายสถานทำการชั่วคราวมายังอาคารศรีชุม ก่อนที่จะย้ายที่ทำการถาวรมาอยู่ที่อาคารคณะศึกษาศาสตร์ห้าชั้น ใน พ.ศ. 2518
และใน พ.ศ. 2514 คณะศึกษาศาสตร์ได้รับการอนุมัติจากสภามหาวิทยาลัยรามคำแหง ให้จัดตั้งโรงเรียนมัธยมสาธิตมหาวิทยาลัยรามคำแหง และเริ่มเปิดรับนักเรียนตั้งแต่ พ.ศ. 2516 เป็นต้นมา โดยเป็นสถานศึกษาสำหรับนักเรียนระดับชั้นมัธยมศึกษาปีที่ 1 จนถึงระดับชั้นมัธยมศึกษาปีที่ 6 และใน พ.ศ. 2529 ได้เปลี่ยนชื่อโรงเรียนดังกล่าวเป็น โรงเรียนสาธิตมหาวิทยาลัยรามคำแหง
พ.ศ. 2532 คณะศึกษาศาสตร์ได้รับการอนุมัติให้เปิดการสอนหลักสูตรปริญญาโท ในหลักสูตรวิทยาศาสตร์มหาบัณฑิต สาขาวิชาภูมิศาสตร์เป็นครั้งแรก และใน พ.ศ. 2543 ได้รับการอนุมัติให้เปิดการสอนหลักสูตรปริญญาเอก ในหลักสูตรศึกษาศาสตร์ปรัชญาดุษฎีบัณฑิต และหลักสูตรปรัชญาดุษฎีบัณฑิต
พ.ศ. 2537 ได้จัดตั้งโรงเรียนสาธิตมหาวิทยาลัยรามคำแหง ฝ่ายประถมเพื่อลดปัญหาผู้ปกครองที่ไม่สามารถนำบุตรหลาน ไปฝากเรียนในโรงเรียนอนุบาล หรือสถานรับเลี้ยงเด็กในบริเวณใกล้เคียงที่พักได้ และเพื่อเป็นสวัสดิการแก่บุคลากรมหาวิทยาลัยรามคำแหง จึงได้เปิดรับนักเรียนในชั้นบริบาล 2 ห้อง อนุบาล 1 ห้อง
หลักสูตร.
ปริญญาตรี.
มี 6 วิชาเอกคือ เอกการประถมศึกษา, เอกภาษาอังกฤษ, เอกภาษาจีน,เอกสังคมศึกษา, เอกคณิตศาสตร์ และเอกคอมพิวเตอร์ศึกษา
แฟนตาซี (เพลงเอ็กไซล์)

"แฟนตาซี" (; โรมาจิ: "Fantashi"; : FANTASY) เป็นซิงเกิลที่ 33 ของเอ็กไซล์ วางจำหน่ายวันที่ 9 มิถุนายน พ.ศ. 2553 ในรูปแบบในรูปแบบดับเบิลแม็กซีซิงเกิล 
เพลง "VICTORY" เป็นเพลงเชียร์ทีมชาติญี่ปุ่นในการแข่งขันฟุตบอลโลกครั้งที่ 19 ที่ประเทศแอฟริกาใต้ เพลง ”24karats STAY GOLD” และเพลง “My Station” เป็นเพลงประกอบโฆษณาเครื่องดื่ม “คิรินเลมอน” ของบริษัทคิริน เพลง “โอะเนะไก” (願い) เป็นเพลงประกอบดีวีดี “DANCE EARTH~โอะเนะไก~” ของ USA เพลง “เทะ โนะ สึนะ” (掌の砂) เป็นเพลงประกอบโฆษณาโตโยต้า วิช และเพลง “GOING ON” เป็นเพลงประจำการแข่งขัน “EXILE Presents VOCAL BATTLE AUDITION 2”
รายชื่อเลขาธิการนายกรัฐมนตรีของไทย

เลขาธิการนายกรัฐมนตรี เป็นตำแหน่งข้าราชการการเมือง สังกัดสำนักเลขาธิการนายกรัฐมนตรี เริ่มแต่งตั้งเมื่อปี พ.ศ. 2485 เดิมใช้ชื่อตำแหน่งว่า เลขาธิการทำเนียบนายกรัฐมนตรี สังกัดสำนักทำเนียบนายกรัฐมนตรี และ เลขาธิการบริหารนายกรัฐมนตรี สังกัด สำนักบริหารนายกรัฐมนตรี ตั้งแต่ปี พ.ศ. 2502 ต่อมาในปี พ.ศ. 2508 จึงได้ยุบรวม 2 หน่วยงานเข้าด้วยกันเป็นสำนักเลขาธิการนายกรัฐมนตรี และมีตำแหน่งเลขาธิการนายกรัฐมนตรี เป็นผู้บังคับบัญชาสูงสุด
40 วอลล์สตรีต

40 วอลสตรีต เป็นหนึ่งในอาคารที่มีชื่อเสียงและลักษณะอันโดดเด่นแบบอลังการศิลป์ (Art Deco) ตัวอาคารมีความสูงทั้งสิ้น 283 เมตร มีทั้งสิ้น 70 ชั้น ตั้งอยู่ระหว่างถนนแนสซอ (Nassau Street) และถนนวิลเลียม (William Street) บนเกาะแมนแฮตตัน นครนิวยอร์ก สหรัฐ เป็นที่ทำการธนาคารและปัจจุบันเป็นที่รู้จักกันในชื่อ ตึกทรัมพ์ (Trump Building) ใช้เวลาก่อสร้างเพียง 11 เดือนจึงแล้วเสร็จ
ด้วงกว่างเฮอร์คิวลีส

ด้วงกว่างเฮอร์คิวลีส เป็นด้วงกว่างที่มีความยาวและความใหญ่ที่สุดในโลก มีชื่อวิทยาศาสตร์ว่า "Dynastes hercules" อยู่ในวงศ์ Scarabaeidae พบกระจายพันธุ์ในป่าดิบชื้นตั้งแต่ภูมิภาคอเมริกากลางและทวีปอเมริกาใต้ นับเป็นด้วงที่มีขนาดใหญ่ที่สุดในสกุล "Dynastes" ที่มีอยู่ด้วยกันทั้งหมด 6 ชนิด 
เป็นด้วงที่มีความแตกต่างระหว่างตัวผู้กับตัวเมียมาก ตัวผู้มีเขายาว และมีความยาวตั้งแต่ปลายเขาจรดลำตัว 45-178 มิลลิเมตร ขณะที่ตัวเมียไม่มีเขา และมีความยาวเพียงครึ่งหนึ่งของตัวผู้ คือ 50-80 มิลลิเมตร
ด้วงกว่างเฮอร์คิวลีส มีชนิดย่อยทั้งหมด 13 ชนิด โดยชนิดที่มีความยาวที่สุด คือ "D. h. hercules" พบในเฟรนซ์ กัวดาลูเป้และดอมินีกา ที่ตัวผู้ยาวได้ถึง 178 มิลลิเมตร และมีบันทึกไว้ว่ายาวที่สุดคือ 190 มิลลิเมตร
ตัวหนอนกินซากผุของต้นไม้เป็นอาหาร และมีระยะการเป็นตัวหนอนยาวนานถึง 16 เดือน ด้วงกว่างเฮอร์คิวลีสนิยมเลี้ยงเป็นสัตว์เลี้ยงในต่างประเทศมาอย่างยาวนาน เช่นที่ ญี่ปุ่นและสหรัฐอเมริกา ได้รับความนิยมโดยเฉพาะในหมู่เด็ก ๆ สำหรับในประเทศไทย ผู้ที่จะเลี้ยงยังต้องนำสั่งเข้ามาจากต่างประเทศแต่ในกลางเดือนกุมภาพันธ์ พ.ศ. 2553 สามารถเพาะขยายพันธุ์เป็นผลสำเร็จครั้งแรกที่สวนแมลงสยาม ที่อำเภอแม่ริม จังหวัดเชียงใหม่
ชนิดย่อย.
สถานที่พบ: มาร์ตินีก
ขนาดตัวผู้: 50~100 มิลลิเมตร - ตัวเมีย: 45~55 มิลลิเมตร
สถานที่พบ: เวเนซุเอลา 
ขนาดตัวผู้: 55~155 มิลลิเมตร - ตัวเมีย: 45~75 มิลลิเมตร
สถานที่พบ: โคลอมเบีย, เปรู, เอกวาดอร์, บราซิล 
ขนาดตัวผู้: 55~165 มิลลิเมตร - ตัวเมีย: 50~80 มิลลิเมตร
สถานที่พบ: กัวเดอลุป, ดอมินีกา 
ขนาดตัวผู้: 45~178 (สูงสุด : 190 มิลลิเมตร) - ตัวเมีย: 50~80 มิลลิเมตร
สถานที่พบ: โคลอมเบีย, เวเนซุเอลา, เปรู, เอกวาดอร์, โบลิเวีย, บราซิล
ขนาดตัวผู้: 55~170 มิลลิเมตร - ตัวเมีย: 50~80 มิลลิเมตร
สถานที่พบ: โบลิเวีย 
ขนาดตัวผู้: 55~140 มิลลิเมตร - ตัวเมีย: 50~75 มิลลิเมตร
สถานที่พบ: โคลอมเบีย, เอกวาดอร์, ปานามา 
ขนาดตัวผู้: 55~145 มิลลิเมตร - ตัวเมีย: 50~80 มิลลิเมตร
สถานที่พบ: บราซิล 
ขนาดตัวผู้: 55~140 มิลลิเมตร - ตัวเมีย: 50~70 มิลลิเมตร
สถานที่พบ: เซนต์ลูเชีย 
ขนาดตัวผู้: 50~110 มิลลิเมตร - ตัวเมีย: 50~65 มิลลิเมตร
สถานที่พบ: เม็กซิโก, เบลีซ, เอลซัลวาดอร์, ฮอนดูรัส, กัวเตมาลา, นิการากัว, คอสตาริกา, ปานามา 
ขนาดตัวผู้: 55~150 มิลลิเมตร- ตัวเมีย: 50~75 มิลลิเมตร
สถานที่พบ: บราซิล
ขนาดตัวผู้: 55~140 มิลลิเมตร - ตัวเมีย: 50~75 มิลลิเมตร
สถานที่พบ: ตรินิแดดและโตเบโก
ขนาดตัวผู้: 55~140 มิลลิเมตร - ตัวเมีย: 50~75 มิลลิเมตร
สถานที่พบ: เม็กซิโก 
ขนาดตัวผู้: 55~110 มิลลิเมตร - ตัวเมีย: 50~65 มิลลิเมตร